ᱩᱰᱩᱯᱤ

ᱩᱰᱩᱯᱤ ᱫᱚ ᱳᱰᱤᱯᱩ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱩᱰᱩᱯᱤ ᱫᱚ ᱢᱟᱸᱜᱽᱞᱳᱨ ᱨᱮᱱᱟᱜ ᱥᱮᱪᱮᱫ, ᱵᱮᱯᱟᱨᱤ ᱟᱨ ᱠᱟᱹᱨᱜᱟᱲ ᱛᱟᱞᱢᱟ ᱠᱷᱚᱱ ᱠᱚᱧᱮ ᱨᱮ ᱕᱕ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱟᱨ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱔᱒᱒ ᱠᱤᱞᱚᱢᱤᱴᱚᱨ (᱒᱖᱒ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱾

ᱱᱚᱶᱟ ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱟᱨ ᱠᱚᱨᱱᱟᱴᱚᱠ ᱨᱮ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱟᱜᱟᱢ

ᱦᱚᱲ ᱮᱞ

ᱩᱰᱩᱯᱤ ᱥᱚᱦᱚᱨ ᱫᱚ ᱠᱚᱨᱱᱟᱴᱚᱠ, ᱥᱤᱧᱚᱛ ᱨᱮ ᱱᱤᱭᱟᱹ ᱧᱩᱛᱩᱢ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱰᱩᱯᱤ ᱥᱚᱦᱚᱨ ᱨᱮ ᱓᱓,᱙᱘᱗ ᱚᱲᱟᱜ ᱢᱮᱱᱟᱜᱼᱟ, ᱟᱨ ᱜᱩᱴ ᱦᱚᱲ ᱮᱞ ᱫᱚ ᱑᱔᱔,᱙᱖᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱗᱑,᱕᱑᱔ ᱠᱚᱲᱟ ᱟᱨ ᱗᱓,᱓᱔᱖ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱘,᱓᱘᱕ ᱜᱟᱱ ᱢᱮᱱᱟᱜ ᱠᱚᱣᱟ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱖,᱗᱗᱔ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱫᱚ ᱑᱔.᱙᱓% ᱫᱚᱨ ᱠᱷᱚᱱ ᱵᱟᱲᱦᱟᱜ ᱠᱟᱱᱟ ᱾

ᱚᱛᱱᱚᱜ ᱟᱨ ᱫᱟᱜ ᱦᱚᱭ

ᱠᱟᱹᱣᱰᱤ ᱟᱹᱨᱤ

ᱥᱟᱜᱟᱲᱚᱢ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ ᱖᱖ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱙ᱮ ᱫᱚ ᱩᱰᱩᱯᱤ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱮᱴᱟᱜ ᱞᱟᱹᱠᱛᱤᱭᱟᱱ ᱥᱚᱲᱚᱠ ᱨᱮ ᱠᱚᱨᱠᱚᱞᱟ, ᱫᱷᱚᱨᱢᱚᱥᱛᱷᱞᱟ ᱟᱨ ᱥᱨᱤᱜᱮᱨᱤ ᱞᱟᱹᱜᱤᱫ ᱛᱮ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱥᱮᱞᱮᱫ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱖ ᱫᱚ ᱢᱟᱸᱜᱽᱞᱳᱨ ᱟᱨ ᱠᱟᱨᱣᱟᱨ ᱫᱚ ᱠᱩᱸᱰᱟᱯᱩᱨ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱖᱙ᱮ ᱠᱷᱚᱱ ᱦᱮᱵᱽᱨᱤ, ᱚᱜᱩᱢᱵᱮ, ᱛᱤᱨᱛᱷᱦᱚᱞᱞᱤ ᱟᱨ ᱥᱤᱵᱽᱢᱚᱜᱽᱜᱟ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱡᱚᱲᱟᱣᱟ ᱾ ᱯᱨᱟᱵᱷᱮᱴ ᱟᱨ ᱥᱟᱶᱛᱮ ᱥᱚᱨᱠᱟᱨᱤ ᱵᱟᱥ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱡᱚᱛᱚ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱩᱰᱩᱯᱤ ᱨᱮᱱᱟᱜ ᱠᱚᱸᱠᱚᱬ ᱨᱮᱞᱣᱮ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱩᱰᱤᱯᱤ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱸᱜᱽᱞᱳᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱱᱚᱶᱟ ᱕᱘.᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱩᱰᱩᱯᱤ ᱟᱨ ᱟᱡᱟᱜ ᱡᱚᱜᱚ ᱱᱚᱜᱚᱨ ᱨᱮ ᱥᱮᱱᱚᱜ ᱞᱟᱹᱜᱤᱫ ᱛᱮ ᱥᱚᱦᱚᱨ ᱟᱨ ᱩᱯᱱᱚᱜᱚᱨ ᱥᱟᱜᱟᱲᱚᱢ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱵᱟᱥ ᱫᱚ ᱡᱚᱜᱚ ᱱᱚᱜᱽᱨᱤ ᱵᱟᱥ ᱤᱥᱴᱮᱸᱰ ᱠᱷᱚᱱ ᱚᱸᱰᱚᱠᱚᱜᱼᱟ ᱾ ᱯᱨᱟᱵᱷᱮᱴ ᱵᱟᱥ ᱳᱯᱨᱮᱴᱟᱨ ᱥᱟᱶ ᱠᱮᱮᱥᱟᱨᱴᱤᱥᱤ ᱥᱚᱦᱚᱨ ᱥᱮᱵᱟ ᱵᱟᱥ ᱦᱚᱸ ᱢᱮᱱᱟᱜᱼᱟ ᱾

ᱩᱰᱩᱯᱤ ᱥᱩᱨ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱢᱟᱞᱯᱮ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱫᱚ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱟᱨ ᱜᱟᱸᱜᱚᱞᱤ (ᱵᱤᱸᱫᱩᱨ), ᱱᱚᱶᱟ ᱫᱚ ᱓᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱤᱭᱩ ᱢᱟᱸᱜᱽᱞᱳᱨ ᱡᱟᱦᱟᱡᱽ ᱜᱷᱟᱴ ᱫᱚ ᱩᱰᱩᱯᱤ ᱠᱷᱚᱱ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱦᱚᱱᱚᱲ

Udupi City Municipality Official Website
Udupi Urban Development Authority Official Website
Sri Udupi Kshetrada Naija Chitra Mattu Chaaritrika Hinnele [The Authentic Picture of Udupi Piligrim Center and its Historical Background]


ᱛᱷᱚᱠ:Articles containing potentially dated statements from 2001
ᱛᱷᱚᱠ:All articles containing potentially dated statements
ᱛᱷᱚᱠ:ᱩᱰᱩᱯᱤ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:Populated coastal places in India
ᱛᱷᱚᱠ:ᱥᱤᱧᱚᱛ ᱨᱮ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ